b'\n_START_ARTICLE_\nBelzo vaivadija\n_START_SECTION_\nIstorija\n_START_PARAGRAPH_\nBelzo vaivadija buvo sukurta 1462\xc2\xa0m., kuomet Lenkijos karalyst\xc4\x97s vasal\xc4\x97 Belzo kunigaik\xc5\xa1tyst\xc4\x97 galutinai inkorporuota \xc4\xaf Lenkijos sud\xc4\x97t\xc4\xaf ir paversta vaivadija. Tai \xc4\xafvyko i\xc5\xa1mirus vietinei dinastijai ir nebelikus paveld\xc4\x97toj\xc5\xb3._NEWLINE_Vaivadija buvo ma\xc5\xbeiausia pagal plot\xc4\x85 visoje Ma\xc5\xbeosios Lenkijos provincijoje. XVII a. joje buvo 483 kaim\xc5\xb3 ir 33 miesteliai._NEWLINE_Po Pirmojo Abiej\xc5\xb3 Taut\xc5\xb3 Respublikos padalijimo beveik visa vaivadijos teritorija atiteko Habsburg\xc5\xb3 monarchijai, kuri j\xc4\x85 sujung\xc4\x97 su Rusios vaivadijos teritorijomis ir suk\xc5\xabr\xc4\x97 Galicijos ir Lodomerijos karalyst\xc4\x99. Lenkijai liko Dubienkos ir Korytnicos miesteliai, kurie egzistavo kaip vaivadijos liku\xc4\x8diai. Po 1793\xc2\xa0m. vaivadija oficialiai panaikinta, jos liku\xc4\x8dius \xc4\xafjungiant \xc4\xaf Chelmo vaivadij\xc4\x85.'